สึรูงาชิมะ

สึรูงาชิมะ () เป็นนครที่ตั้งอยู่ทางตอนกลางของจังหวัดไซตามะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 กันยายน ค.ศ. 2024 ประมาณ 70,109 คน มีความหนาแน่นของประชากร 3,972 คนต่อตารางกิโลเมตร

 ภูมิศาสตร์ 
สึรูงาชิมะตั้งอยู่บริเวณจุดศูนย์กลางทางภูมิศาสตร์ของจังหวัดไซตามะ สถานีรถไฟสึรูงาชิมะอยู่ห่างจากสถานีรถไฟอิเกบูกูโระในโตเกียวประมาณ 40 นาทีโดยรถไฟด่วนโทบุสายโทโจ สึรูงาชิมะตั้งอยู่ที่ปลายสุดของที่ราบสูงอิรูมะ และมีระดับความสูงเหนือน้ำทะเลประมาณ 30 ถึง 50 เมตร โดยค่อย ๆ ลดระดับลง จากทิศตะวันตกเฉียงใต้ไปยังทิศตะวันออกเฉียงเหนือ

 เทศบาลข้างเคียง 
 จังหวัดไซตามะ
 นครฮิดากะ
 นครคาวาโงเอะ
 นครซากาโดะ

 ภูมิอากาศ 
สึรูงาชิมะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของสึรูงาชิมะอยู่ที่ 13.9 องศาเซลเซียส ปริมาณน้ำฝนเฉลี่ยทั้งปีอยู่ที่ 1,448 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 25.6 องศาเซลเซียส และต่ำสุดในเดือนมกราคมอยู่ที่ประมาณ 2.3 องศาเซลเซียสข้อมูลภูมิอากาศสึรูงาชิมะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรสึรูงาชิมะ จำนวนประชากรของสึรูงาชิมะมีแนวโน้มคงที่ หลังจากเติบโตอย่างรวดเร็วมาหลายทศวรรษ

 ประวัติศาสตร์ 
พื้นที่บริเวณสึรูงาชิมะมีผู้อยู่อาศัยมาตั้งแต่สมัยก่อนประวัติศาสตร์ มีการพบเนินฝังศพขนาดใหญ่หลายแห่งจากยุคโคฟุง ซึ่งปัจจุบันได้รับการอนุรักษ์อยู่ภายในเขตเมือง ในช่วงยุคเอโดะ พื้นที่ส่วนใหญ่ตกอยู่ภายใต้การควบคุมของแคว้นศักดินาคาวาโงเอะ ต่อมาในยุคเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงมีการจัดตั้งหมู่บ้านสึรูงาชิมะขึ้นภายในอำเภอโคมะ จังหวัดไซตามะ ต่อมาอำเภอโคมะก็ถูกยุบไปเมื่อ ค.ศ. 1896 และกลายเป็นส่วนหนึ่งของอำเภออิรูมะ หมู่บ้านสึรูงาชิมะได้รับการยกฐานะเป็นเมืองเมื่อวันที่ 1 เมษายน ค.ศ. 1966 และได้รับการยกฐานะเป็นนครเมื่อวันที่ 1 กันยายน ค.ศ. 1991

 การเมืองการปกครอง 
นครสึรูงาชิมะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครสึรูงาชิมะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครสึรูงาชิมะเป็นส่วนหนึ่งของเขตเลือกตั้งที่ 10 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
สึรูงาชิมะซึ่งเคยเป็นชุมชนเกษตรกรรมมาก่อน ปัจจุบันได้เริ่มกลายมาเป็นชุมชนที่อยู่อาศัยมากขึ้นเรื่อย ๆ โดยมีประชากรมากกว่าหนึ่งในสามที่เดินทางไปทำงานในมหานครโตเกียวและนครคาวาโงเอะ

 การศึกษา 
โรงเรียนรัฐบาลประกอบด้วยโรงเรียนที่สังกัดเทศบาลนครสึรูงาชิมะ ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 5 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง

 การขนส่ง 
 รถไฟ 
 36px รถไฟโทบุ: สายโทโจ
 สถานี:  
 36px รถไฟโทบุ: สายโอโงเซะ
 สถานี: 

 ทางหลวง 
  – ทางแยกต่างระดับเค็งโอสึรูงาชิมะ, ชุมทางต่างระดับสึรูงาชิมะ
  – ทางแยกต่างระดับสึรูงาชิมะ, ชุมทางต่างระดับสึรูงาชิมะ


 รถโดยสารประจำทาง 
 รถบัสชุมชนสึรุบัส ()
 รถมินิบัสชุมชนสึรุวางง ()

 สถานที่ท่องเที่ยว 
 ศูนย์การค้าวากาบะวอล์ก ()
 วัดเซ็นโนจิ ()

 บุคคลที่มีชื่อเสียง 
 อาริอาจาซูรุ ฮาเซงาวะ () - นักฟุตบอล
 จิน คาตางิริ () - นักแสดงตลกและหนึ่งในคณะนักแสดงตลกดูโอ้ Rahmens
 รีวจิ คาวาอิ () - นักฟุตบอล
 อัตสึโกะ ซากูราอิ () - นักแสดงหญิง
 ฮารูกะ ชิมาซากิ () - นักแสดงหญิง และอดีตสมาชิก AKB48
 ฮิเดอากิ ทาเกดะ () - นักฟุตบอล
 จุน อูรูโนะ () - นักฟุตบอล

 อ้างอิง 

 แหล่งข้อมูลอื่น 




หมวดหมู่:นครในจังหวัดไซตามะ